Vədá éyɔŋ wǎsoe nyé fīlí, tə wakə nyé soe mɔ́mɔ́. 14O kâ nyé bífáī byásɔ́ ábəmbá kábad dóe, á mə̄fúb bídí móe ai áfūb wɔ̂n doe; ákyāí yā Ńtondôbə Zambá woe a ngáfúbu wā ńdɔ̄ o vâ nyé, 15o kadəgə tsǒg naa o ngátɔbɔ olɔ̌ á ńnam Égîptɛn ai nâ Ǹtondôbə Zambá woe énye a ngákode wa: ású tē hḿ māvə́ wa abéndé tē ámōs dī. 16Vədá, ngə́ ā kād wā nâ: mǎyǐ kig kódō ábə wa ngə́ a diŋ wa ai ndá dzóe, ngə́ a yén ḿbəŋ ábə wa, 17wayi nɔŋ ótūtubi o túbú nyé alɔ́ a kələ lad ai m̀bɛ́: abǒg tē ǎ yi bɔ ólɔ̌ wóe á ńtíé kɔ́m, wayǐ fə̄ bɔ̌ dzam də́dā nálā ai etúgā mīníngá dzóe. 18Tə wadaŋ wóg mīńtyé naa wasoe nyé fīlí: ǎ kwí biyɔŋ bíbɛ̄ táŋ mɔní wāyân ai zəzə ḿbɔ esíé amú á ngāsyé wa mim̀bú mísaman, ńdɔ Ǹtondôbə Zambá woe a yi wa fúbū á mam móē mə́sə.